**VILKIKO SU TRALU RIBOTO KONKURSO** **TECHNINĖ SPECIFIKACIJA**

1. **Bendroji dalis:**
   1. Logistinės paskirties vilkikas su tralu (toliau – puspriekabe) yra skirtas naudoti karinėms logistinėms operacijoms, taip pat pasirengti karinėms operacijoms ir kitoms gynybos funkcijoms vykdyti. Vilkikas kartu su puspriekabe privalo būti naujas, neeksploatuotas.
   2. Vilkikas su puspriekabe turi būti nauji, pagamintas ne anksčiau kaip 12 mėn. iki sutarties pasirašymo.
   3. Vilkikas su puspriekabe turi gebėti gabenti savaeiges „PzH 2000“ haubicas, tankus „Leopard 2“, evakuacijos tankus „Bergepanzer-2“ ir kitą sunkiasvorę bei netipinių gabaritų techniką.
   4. Naujausia, atitinkanti gamyklos gamintojos technines sąlygas ir komplektaciją, atitinkanti nacionalinius ir/arba ES standartus, atitinkanti visus saugos darbe ir eismo saugumo reikalavimus. Pilnai sukomplektuotas (bazinis automobilis gamyklinės standartinės komplektacijos), pritaikytas darbui aukštos ir žemos temperatūros sąlygomis.
   5. Vilkiko su antstatu ir kroviniu konstrukcija ir atitikties sertifikatai turi atitikti Europos Tarybos 1994 m. lapkričio 21 d. direktyvos 94/55/EB (paskutinis pakeitimas 2006 m. lapkričio 3 d. 2006/89/EB) B priedo 9 dalies reikalavimus transporto priemonėms, skirtoms gabenti pavojingus krovinius keliais.
   6. Vilkikas turi būti saugus eksploatuoti viešaisiais keliais Europos Sąjungoje arba bent vienoje NATO valstybėje, kuri nėra Europos Sąjungos narė. Vilkiko konstrukcija turi atitikti 2007 m. rugsėjo 5 d. Europos Parlamento ir Tarybos direktyvą Nr. 2007/46/EB su visais jos vėlesniais pakeitimais ir išimtimis arba lygiaverčius bent vienos NATO valstybės, kuri nėra Europos sąjungos narė, standartus.
   7. Ratų formulė ne mažiau 8x8.
   8. Bendroji techninė registruojama vilkiko masė – ne mažiau 35 tonų, bendroji techninė registruojama sąstato masė – ne mažiau 120 tonų.
   9. Vilkiko srieginiai sujungimai bei matavimo prietaisų skalės turi būti metrinės matavimo sistemos.
   10. Vilkikas pritaikytas dešinės kelio pusės eismui, vairas kairėje pusėje.
2. **Reikalavimai vilkikui:**
   1. **Operacinė aplinka:**
   2. **Reikalavimai kabinai:**
      1. **Ergonomika:**
         1. Turi būti sumontuotos atramos ir rankenos leidžiančios lengvai įlipti ir išlipti iš vilkiko kabinos.
         2. Vilkiko kabinoje turi būti 3 sėdimos vietos. Vidurinė sėdynė – užlenkiama, ji turi būti pritakyta atsistoti, kai naudojamas liukas arba analogiškas 3 sėdimų vietų sprendimas su atskira platforma atsistoti.
         3. Sėdynė turi reguliuotis pirmyn, atgal, viršun, žemyn bei turėti svorio reguliatorių iki 120 kg, kad sėdint sėdynėje vairuotojas gali be papildomų pastangų pasiekti visus vilkiko eksploatavimui reikalingus prietaisus. Vairuotojo sėdynė turi būti su orine pakaba.
         4. Vilkiko kabinoje turi būti įrengti G-36 automatinio šautuvo dėklai (universalus dėklas tinkantis ir kitiems automatiniams šautuvams) kiekvienam įgulos nariui, turi būti lengvai pasiekiami iš sėdimos vietos.
         5. Vilkiko kabinoje turi būti įrengtos vietos šaudmenims ir ekipuotei sudėti. Asmeninė ekipuotė turi būti lengvai pasiekiama, padedama ir išimama iš jai skirtos vietos.
         6. Ant kabinos stogo turi būti sumontuoti ne mažiau kaip 2 vnt. lengvai uždedami ir nuimami geltoni signaliniai LED švyturėliai, šviečiantys 360 laipsnių aplink savo ašį.
         7. Vilkiko kabinoje turi būti numatyta vieta LK labai aukšto dažnio radijo stočiai (RF 7800 V) instaliuoti, taip pat padarytos vietos radijo stoties antenai ir angos radijo stoties laidams. Radijo stoties integravimo sprendimas (pvz. vieta kabinoje) turi būti suderinta su pirkėju gamybos metu.
         8. Kabinos išorinėje dalyje turi būti radijo stoties antenos montavimo laikiklis.
      2. **Pajėgų apsauga:**
         1. Turi būti įrenti saugos diržai ir galvos atramos.
         2. Vilkiko kabinos stoge, ties kabinos viduriu turi būti įrengtas pilnai atidaromas ir/arba atverčiamas apvalus šaudymo liukas. Virš stogo liuko turi būti statramstis ir sukamojo žiedo lafetas, skirtas 7.62 mm FN Minimi (MK3 Tactical) ir 5.56 mm FN Minimi šautuvų įtvirtinimui. Laikiklis turi turėti reguliuojamos jėgos atatrankos slopintuvą. Visos struktūros stiprumas/atsparumas turi būti pakankamas, kad šaudant iš šio kulkosvaidžio būtų atlaikoma atatrankos jėga. Kulkosvaidžio šaudymo kampas – 360°. Komplekte turi būti atskirai pastatomas trikojis suderinamas su esamu laikikliu.
         3. Vilkiko kabina turi būti pritaikyta uždėti papildomą šarvuotą apsaugą nuo minų ir balistinių grėsmių, atitinkančią STANAG 4569 arba lygiavertį reikalavimus, arba sunkvežimio platforma turi būti pritaikyta sukeisti nešarvuotą kabiną su STANAG 4569 arba lygiavertį standartą atitinkančia šarvuota kabina.
         4. Vilkike turi būti numatyta vieta gesintuvui (tvirtinamas specialioje gesintuvo dėžėje sumontuotoje automobilio išorėje). Gesintuvas turi būti ne mažesnis kaip 6 kg. Gesintuvą turi pristatyti tiekėjas.
         5. Kabinos viduje turi būti numatyta vieta pirmos pagalbos priemonių rinkiniui. Pirmos pagalbos priemonių rinkinį turi pristatyti tiekėjas.
      3. **Šildymo ir kondicionavimo sistema:**
      4. Vilkike turi būti sumontuota ne mažiau kaip 3,5 kW galios šildymo ir kondicionavimo sistema.  Šildymo įranga, turi užtikrinti:
         1. ne žemesnę kaip +12°C kabinos vidaus temperatūrą eksploatuojant vilkiką prie -32°C temperatūros
         2. ne aukštesnę kaip +32°C kabinos vidaus temperatūrą, eksploatuojant vilkiką prie +49°C
   3. **Variklis:**
      1. Privalo atitikti ne žemesnį kaip EURO 3 standarto reikalavimus.
      2. Variklio galia turi būti ne mažesnė kaip 500 kW (paklaida iki 10%).
      3. Turi užsivesti be papildomos įrangos ar paruošimo oro temperatūrai esant ne didesnei nei -20oC. Jeigu be papildomos įrangos vilkikas neužsiveda prie -32°C, tiekėjas turi pateikti papildomą įrangą, skirtą vilkiko užvedimui prie -32°C (paruošimas turi trukti ne ilgiau kaip per 60 min.).
      4. Į variklį įsiurbiamas oras turi būti su išankstiniu cikloniniu valymu.
      5. Turi naudoti dyzelinius degalus.
   4. **Pavarų dėžė:**
      1. Turi būti automatinė, turėti ne mažiau kaip 12 pavarų, su galimybe keisti pavaras rankiniu būdu.
      2. Turi turėti žeminančią pavarą.
   5. **Važiuoklė:**
      1. Vilkikas varomas visais ratais. Turi būti  ne mažiau 4 varančiosios ašys. Diferencialinio blokavimo sistema turi būti visose ratų ašyse. Ašių blokavimo sistema turi būti valdoma iš kabinos visoms varančiosioms ašims ir diferencialams tarp varančiųjų ašių.
   6. **Ratlankiai ir padangos:**
      1. Ratlankiai su atitinkamomis padangomis (įskaitant ir atsarginį ratą) ne mažesnės nei 14.00R20 arba analogiškos. Turi būti galimybė vairuotojui pakeisti ratą be papildomos kitų karių pagalbos.
      2. Turi būti sumontuota pusiau automatinė slėgio padangose reguliavimo sistema (angl. Semi – Automatic Tire Inflation System).
      3. Visose padangose (ir atsarginėje)  turi būti sumontuoti padangų įdėklai (angl. *Run Flat*).
      4. Vilkiko atsarginio rato tvirtinimo mechanizmas turi būti sumontuotas už kabinos. Atsarginio rato nuleidimo gervė valdoma hidrauliniu būdu, mygtukais (ne mechaniškai) t. y. atsarginis ratas nuleidžiamas / pakeliamas hidraulinio įrenginio pagalba.
      5. Atsarginio nuleidimo mechanizmas turi veikti nepriklausomai nuo kitų įrenginių ir turi būti aprūpintas apsaugos užraktu / mechanizmu, kuris apsaugo nuo netyčinio ar nevalingo gervės nuleidimo.
      6. Atsarginį ratą kartu su vilkiku turi pristatyti tiekėjas.
      7. Antros ir tolimesnių ašių ratų sparnai pagaminti iš ne plonesnio kaip 4 mm rifliuoto aliumininio lakšto, suvirinti. Viršutinė sparnų dalis plokščia. Galinėje dalyje turi būti įrengti tandeminiai sparnai (vienas sparnas virš visų ratų). Į sparnus integruoti automobilio šoniniai gabaritiniai žibintai.
   7. **Stabdžiai:**
      1. Vilkikas turi būti aprūpintas stabdžių sistema su įdiegta stabdžių antiblokavimo sistema (ABS) ir stovėjimo stabdžiu.
      2. Turi būti įdiegta elektroninė stabdžių sistema (EBS).
      3. Visi stabdžiai turi būti būgniniai.
   8. **Elektros sistema:**
      1. Turi būti įdiegta24 V elektros instaliacija atitinkanti STANAG 2601 arba lygiavertį standartą.
      2. Nominali generatoriaus srovė turi būti ne mažesnė kaip 150 A, galia turi būti ne mažesnė kaip 3500 W.
      3. Vilkiko kabinoje turi būti įrengtas ne mažiau nei vienas nuolatinės srovės 24 ir 12 V kištukinis lizdas prietaisams įkrauti.
      4. Vilkike turi būti įrengtas išorinio užvedimo prijungimo lizdas (pagal STANAG 4074 arba lygiavertį standartą) ir jam skirtas ne trumpesnis kaip 6 metrų laidas.
      5. Turi būti įdėti akumuliatoriai, atitinkantys STANAG 4015 arba lygiavertį standartą.
      6. Turi būti sumontuoti Automatiniai saugikliai vietoje paprastų – išsilydančių.
      7. Turi būti įdiegtas Automatinis akumuliatorių įjungimas/atjungimas iš vairuotojo kabinos su galimybe išorėje išjungti/įjungti rankiniu būdu.
      8. Vilkike turi būti sumontuota 360 laipsnių vaizdo kamerų sistema, ne mažiau kaip 400.00 cd/m² ryškumo, atitikti IP40 / IP69 arba lygiavertę atsparumo klasę, prijungiama prie atskiro, ne mažesnio kaip 7 colių HD raiškos ekrano.
   9. **Šviesos:**
      1. Turi būti sumontuoti standartiniai priekiniai žibintai apsaugoti grotelėmis.
      2. Galiniai žibintai turi būti apsaugoti grotelėmis.
      3. Turi būti sumontuoti šoniniai ir galiniai gabaritų žibintai.
      4. Visi vilkiko elektros prietaisai turi būti apsaugoti, t.y. atsparūs atmosferos poveikiui.
      5. Vilkike turi būti įrengta žibintų šviesos maskavimo įranga, atitinkanti STANAG 4381 standartą arba analogišką kitos NATO valstybės patvirtintą standartą. Taip pat turi būti įrengtos apsauginės žibintų grotelės.
      6. Kabinoje turi būti įrengta skaitymo lempa. Turi būti įrengtas visų vilkiko šviesų valdymo ir visiško atjungimo vairuotojui pasiekiamas jungiklis pagal STANAG 4381 arba lygiavertį standartą.
      7. Vilkikas turi turėti išorinę apšvietimo sistemą skirtą darbui tamsiu paros metu (ne mažiau 10 darbinių žibintų, įskaitant 2 už kabinos, 2 prie kabinos įlipimo laipto (iš abiejų pusių), 2 kabinos viršuje šviečiantys į galą arba šonus (reguliuojami), 2 gale, kurie įsijungia automatiškai įjungus atbulinę pavarą). Išorinė apšvietimo sistema turi būti sumontuojama / ir išmontuojama per 5 min. Darbiniai žibintai turi būti apsaugoti grotelėmis.
      8. Visos darbinės šviesos turi turėti 360 º pasukamumą su galimybe kiekvieną sunkvežimio apšvietimo pusę, priekį bei galą įjungti atskirai. Visi žibintai turi būti sertifikuoti elektromagnetiniam suderinamumui.
      9. Vilkike turi būti sumontuota ne mažiau 12 mirksinčių (įspėjamųjų) šviesų (blitz lights) skirtų įspėti kitus eismo dalyvius apie negabaritinį krovinį. Automobilio priekinėse grotelėse turi būti sumontuota ne mažiau 6 vnt., kabinos galinėje dalyje turi būti sumontuota ne mažiau 4 vnt.
   10. **Reikalavimai degalų talpoms:**
       1. Vilkiko degalų bakų konstrukcija turi turėti užraktus ir leisti supilti degalus tiek naudojant degalų pistoletą-rankeną (adapterį), tiek pilant degalus iš kanistrų (pagal STANAG 3756 arba lygiavertį standartą).
       2. Vilkike turi būti numatyta užrakinama dėžė vežti tris 20 l degalų kanistrus, kuriuos kartu su vilkiku privalo pristatyti tiekėjas. Kanistrai turi būti atskirti vienas nuo kito pertvaromis, dėžės vidus padengtas guma.
       3. Degalų kanistrų dėžės (vidaus ir išorės) ir kanistrų spalva turi atitikti RAL 6031-F9 arba lygiavertė.
       4. Degalų bakas ne mažesnis kaip 700 litrų.
   11. **Mobilumas:**
       1. Vilkikas priekine ir atbuline eiga turi įveikti ne mažesnę kaip 60 % kieto ir sauso paviršiaus įkalnę, taip pat – turi judėti išilgai ne mažiau kaip 30 % pasvirusiu kieto ir sauso paviršiaus šlaitu. Turi gebėti tokiame šlaite (įkalnėje) sustoti ir stovėti (panaudojus rankinį stabdį), turi gebėti pajudėti iš tokios pozicijos ir sėkmingai šlaitą (įkalnę) įveikti.
       2. Vilkiko išvažiavimo priekine eiga (angl. Angle of Approach) kampas turi būti ne mažesnis kaip 30°, nevertinant priekinės gervės įtakos šiam parametrui.
       3. Vilkiko išvažiavimo atbuline eiga (angl. Angle of Departure) kampas turi būti ne mažesnis kaip 28°.
       4. Vilkikas papildomai neparuošus turi įveikti ne mažesnę kaip 0,75 m vandens kliūtį.
       5. Vilkikas turi įveikti ne mažesnę nei 450 mm vertikalią kliūtį (laiptas).
       6. Vilkikas turi gebėti įveikti ne mažesnę kaip 900 mm pločio tranšėją.
       7. Turi turėti apkrovos žymėjimą pagal STANAG 2021 AEP-3.12.1.5 arba lygiavertį.
   12. **Evakuacija:**
       1. Vilkikas turi turėti pagalbinį traukimo mechanizmą (gervę), kuri galėtų ištraukti įklampintą vilkiką. Gervės galia – ne mažiau kaip 125 kN, gervės lyno ilgis – ne mažesnis kaip 40 m., lynas cinkuotas.
       2. Gervė turi būti uždengta žalios (kabinos) spalvos maskuojančia medžiaga.
       3. Vilkikas turi turėti standžią vilktį, pritaikytą vilkti kitą tokio paties tipo vilkiką. Standi vilktis turi būti sumontuota / pritvirtinta taip, kad būtų pilnai apsaugota nuo purvo / vandens. Vilkikas turi turėti visas jungtis ir kronšteinus reikalingus vilkti kitą analogišką transporto priemonę ir būti velkamam kitos analogiškos transporto priemones standžia vilktimi.
       4. Tiekėjas turi pristatyti du avarinius ženklus (ant kelio pastatomi įspėjamieji trikampiai atšvaistai).
   13. **Traukimas / Vilkimas:**
       1. Ant vilkiko turi būti sumontuota hidraulinė dvigubos sistemos gervė, galinti užtraukti ant puspriekabės sugedusią ne mažiau kaip 80 tonų sveriančią sunkiasvorę techniką. Hidraulinė gervės sistema turi būti pajėgi saugiai pakrauti ir iškrauti bet kokio tipo vikšrinę transporto priemonę (su judančiais vikšrais), tiek sugedusią ar pažeistą ir negalinčią judėti savarankiškai, tiek nepažeistą ir galinčią judėti, ant prie vilkiko prijungtos puspriekabės.
       2. Dvigubos sistemos gervė turi veikti nepriklausomai viena nuo kitos.
       3. Hidraulinės gervės turi veikti ne mažiau kaip dviem greičiais.
       4. Gervės sankaba turi būti pneumatinė.
       5. Hidraulinės alyvos bakas turi turėti filtravimo sistemą, alyvos temperatūros ir lygio indikatorių.
       6. Kiekviena gervė turi turėti ne mažesnę nei 390 kN traukimo jėgą (žemutinis lygmuo, kai trosas pilnai išvyniotas).
       7. Kiekvienos gervės traukimo jėga viršutiniu lygmeniu (kai trosas aplink būgną apvyniotas keturiais sluoksniais) turi būti ne mažesnė nei 245 kN.
       8. Gervės distancinio valdymo pulto veikimo atstumas turi būti ne mažesnis nei 20 m.
       9. Traukimo lynas turi būti plieninis ne mažiau nei 28 mm storio ir ne trumpesnis ne 40 m..
       10. Turi būti sumontuotas neribojantis matomumo gervės operatoriaus apsauginis skydas.
   14. **Transportabilumas:**
       1. Vilkikas turi būti pritaikytas transportuoti geležinkeliais, laivais ir sąjungininkų orlaiviais (A400M, C-17), turi turėti reikalingus tvirtinimo (transportuojant, pakraunant ir iškraunant) elementus atitinkančius STANAG 4062, STANAG 7213 arba lygiaverčius standartus
   15. **Sukabinimo įtaisai:**
       1. Ant vilkiko rėmo turi būti sumontuotas puspriekabės 3.5 colio sukabinimo įtaisas.
       2. Vilkikas turi būti pritaikytas vilkti priekabas, turėti vilkimui reikalingas jungtis ir priemones, atitinkančias STANAG 4007 arba lygiaverčius standartus(jungčių išdėstymas suderintas su pirkėju gamybos metu).
       3. Vilkiko gale turi būti sumontuotas sukabintuvas priekabai atitinkantis STANAG 4101 arba lygiaverčio standarto.
   16. **Kita:**
       1. Prieš pradedant gamybą, pirmiausia su pirkėju turi būti suderintas brėžinys.
       2. Vilkike turi būti sumontuota užrakinama daiktadėžė, skirta sudėti papildomai įrangai ir įrankiams. Daiktadėžė turi būti pagaminta iš nerūdijančio metalo, su ištraukiamu stalčiumi, kurio leistina apkrova - ne mažesnė kaip 200 kg. Daiktadėžės vidus turi būti padengtas drėgmei atsparia fanera. Daiktadėžė turi būti ventiliuojama vasaros metu ir šildoma žiemą. Daiktadėžės matmenys turi būti suderinti su užsakovu gamybos metu.
       3. Vilkike turi būti sumontuotos ne mažiau kaip 3 skirtingų dydžių (kaip įmanoma didesnės) daiktadėžės, skirtos papildomai įrangai ir įrankiams laikyti. Daiktadėžės turi būti pagamintos iš nerūdijančio metalo jų leistina apkrova - ne mažiau 500 kg. Daiktadėžės turi būti ventiliuojamos vasaros metu ir šildomos žiemą. Daiktadėžių matmenys turi būti suderinti su užsakovu gamybos metu.
       4. Daiktadėžės turi būti pakankamo dydžio, kad jose būtų galima laikyti visus reikiamus krovinio tvirtinimo diržus, grandines, stropus ir pan.
       5. Valstybiniai transporto priemonės registracijos numeriai turi būti aiškiai matomi.
       6. Turi būti sumontuoti sferiniai, elektra reguliuojami ir šildomi galinio vaizdo veidrodžiai su praplatintais laikikliais bei rampos veidrodžiai. Visi veidrodžiai turi būti su galimybe juos prilenkti prie kabinos.
       7. Visi informaciniai ženklai, žymos, užrašai ir piktogramos ant vilkiko, jį komplektuojančių dalių ir įrangos, viduje ir išorėje, turi būti lietuvių kalba (išskyrus subtiekėjų gaminamus serijinius komponentus).
       8. Vilkiko antstatas turi būti pagamintas gamintojo gamykloje, kurioje įdiegtą kokybės vadybos sistemą, atitinkanti LST EN ISO 9001:2015 arba lygiavertį kokybės vadybos sistemos standartą.
       9. Vilkiko antstatas turi būti pagamintas gamintojo gamykloje, turinčioje įdiegtą aplinkos apsaugos vadybos sistema, atitinkanti LST EN ISO 14001:2015 arba lygiavertį aplinkos apsaugos vadybos sistemos standartą.
   17. **Dažymas, antikorozinis padengimas:**
       1. Vilkiko turi būti nudažytas matine bronzine žalia spalva (RAL 6031-F9) pagal STANAG 4360 arba lygiavertį standartą. Rėmas, rėmo tvirtinimai ir ratlankiai turi būti juodos arba pilkos spalvos.
       2. Dažai turi pasižymėti antikorozinėmis savybėmis.
       3. Visos antstato plieninės dalys prieš gruntavimą ir dažymą turi būti metalizuotos (ne mažiau 85% cinkas).
       4. Blizgios detalės turi būti nudažytos matine žalia arba matine juoda spalva.
       5. Visos antstato aliumininės dalys turi ​būti anoduotos juoda spalva.
       6. Važiuoklė turi būti padengta antikorozine danga.
       7. Tiekėjas turi užtikrinti vilkiko apsaugą nuo korozijos ne trumpesniam kaip 10 metų laikotarpiui.
   18. **Papildoma įranga:**
       1. Vilkike turi būti techninės priežiūros (I remonto lygis) remonto įrankių komplektas su numatyta tvirtinimo (saugojimo) vieta, skirtas vairuotojui. Į komplektą turi įeiti ir įrankiai reikalingi padangos keitimui.
       2. Remonto komplektas, skirtas atlikti nesudėtingus remonto darbus vilkiko gedimo vietoje.
       3. Keltuvas.
       4. Atraminės ratų trinkelės.
       5. Kastuvas smėliui ir sniegui.
       6. Vairuotojo ir keleivių sėdynių apmušalai, turi būti pagaminti iš patvarios medžiagos.
3. **Reikalavimai puspriekabei:**
   1. **Išmatavimai:**
      1. Bendras puspriekabės ilgis turi būti ne mažiau kaip 16900 mm.
      2. Paaukštintos platformos dalies (angl. gooseneck) bendras ilgis (nuo priekio iki žemagrindės krovinių platformos) turi būti ne mažiau kaip 3500 mm.
      3. Priekinė iškyša turi būti ne mažiau kaip 660 mm.
      4. Galinė iškyša turi būti ne mažiau kaip 1100 mm.
      5. Sukabinimo piršto aukštis esant pakrautai puspriekabei turi būti 1510 mm ± 40 mm.
      6. Žemagrindės krovinių platformos ilgis turi būti ne mažiau kaip 12800 mm.
      7. Galinis nuolydis puspriekabės gale turi būti ne mažiau kaip 300 mm / nuolydžio kampas ne daugiau kaip 10.0°.
      8. Vilkiko pasisukimo spindulys po puspriekabe turi būti ne mažiau kaip 2500 mm.
      9. Žemagrindės krovinių platformos plotis turi būti ne mažiau kaip 2750 mm.
      10. Šoniniai išplatinimai  turi būti metaliniai su neslystančia danga ne mažiau kaip 220 mm kiekvienoje pusėje.
      11. Bendras plotis su šoniniais išplatinimais turi būti ne mažiau kaip kaip 3150 mm.
      12. Paaukštintos platformos dalies plotis turi būti ne mažiau kaip 2480 mm.
      13. Pakeltos į vidutinį transportavimo lygį krovinių platformos pakrovimo aukštis turi būti ne mažiau kaip 900 mm.
      14. Sužemintame transportavimo lygyje krovinių platformos pakrovimo aukštis (ribotas platformos aukštis po tiltu) turi būti ne daugiau kaip 850 mm.
      15. Tarp ašinis atstumas turi būti ne mažiau kaip 1360 mm.
      16. Techniškai leistina ašių apkrova ant kiekvienos ašies turi būti ne mažiau kaip 12000 kg.
      17. Registruojama ašių apkrova ant kiekvienos ašies turi būti ne mažiau kaip 11500 kg.
      18. Techninė puspriekabės masė turi būti ne mažiau kaip 120000 kg.
      19. Registruojama puspriekabės masė turi būti ne mažiau kaip 115000 kg.
      20. Techninė apkrova ant balno turi būti ne mažiau kaip 24000 kg.
      21. Registruojama apkrova ant balno turi būti ne mažiau kaip 22000 kg.
      22. Techniškai leistina bendra ašių apkrova turi būti ne mažiau kaip 96000 kg.
      23. Registruojama bendra ašių apkrova turi būti ne mažiau 92000 kg.
      24. Nuosavas puspriekabės svoris turi būti ne daugiau kaip 34100 kg.
      25. Puspriekabės techninis krovumas turi būti ne mažiau kaip  92600 kg.
      26. Puspriekabės registruojamas krovumas turi būti ne mažiau 87600 kg.
      27. Darbinis temperatūros diapazonas: nuo -32Cº iki +49Cº.
      28. Hidraulinės paaukštintos platformos dalies krovumas turi būti ne mažiau kaip 20000 kg.
      29. Paaukštintos platformos dalies (gooseneck) rėmas turi būti sustiprintas, suvirintas iš aukštos kokybės konstrukcinio plieno.
      30. Turi būti automatinis hidraulinės paaukštintos platformos dalies (gooseneck)
      31. Turi būti galimybė rankiniu būdu (mygtukais ir nuotoliniu pulteliu) reguliuoti reguliuoti paaukštintos platformos dalies ir žemagrindės krovinių platformos aukštį siekiant padidinti pravažumą
      32. Turi būti sumontuotas 3.5 colio sukabinimo pirštas.
      33. Ant paaukštintos platformos dalies turi būti sumontuota ne mažiau kaip 1 pora pasukamų tvirtinimo kilpų su ne mažesne kaip 20000 daN apkrova.
   2. **Puspriekabės važiuoklė:**
      1. Sustiprinta, suvirinta puspriekabės važiuoklė su centrine sija pagaminta iš aukštos kokybės konstrukcinio plieno.
   3. **Žemagrindė krovinių platforma:**
      1. ​Suvirinto plieno konstrukcija su sustiprintais skersiniais elementais.
      2. Sustiprinta plieninė konstrukcija, skirta gabenti kroviniams su didelėmis ratų apkrovomis, (pvz., konteinerių krautuvams).
      3. Platformos grindys pagamintos iš plieno.
      4. Sumontuotos ne mažiau kaip 2 poros pasukamų kėlimo kilpų.
      5. Sumontuota ne mažiau kaip 2 poros 40 pėdų konteinerio užraktų.
      6. Sumontuota ne mažiau kaip 2 poros 20 pėdų konteinerio užraktų.
   4. **Pakrovimo rampos:**
      1. Dvigubos rampos transportavimo padėtyje turi būti sulenkiamos pusiau.
      2. Hidraulinis rampų kėlimo ir nuleidimo valdymas bei šoninis poslinkis turi būti atliekamas naudojant nuotolinio valdymo pultą ir stacionarų pultą galinėje puspriekabės dalyje.
      3. Nuleistų rampų ant kelio paviršiaus kampas ne daugiau 13°.
      4. Rampų ilgis turi būti ne mažiau kaip 4200 mm.
      5. Rampų plotis turi būti ne mažiau kaip 800 mm.
      6. Maksimali leistina apkrova turi būti ne mažiau kaip 80000 kg. porai.
      7. Šoninio poslinkis atliekamas hidrauliniu būdu.
      8. Rampos turi būti su guminėmis grindimis vidinėje dalyje ir suvirintomis plieninėmis juostomis išorinėje dalyje.
      9. Turi būti galimybė rampas papildomai fiksuoti transportinėje padėtyje.
   5. **Priekinės atramos:**
      1. Turi būti sumontuotos mechaniškai nuleidžiamos atramos, skirtos pakrautos puspriekabės  pastatymui be vilkiko.
   6. **Galinės atramos:**
      1. Turi būti sumontuotos galinės hidraulinės atramos, skirtos stabilizuoti puspriekabės galinę dalį krovinio iki 80000 kg. užkėlimo metu.

**3.6.2.** ​ Atramų valdymas turi būti atliekamas naudojant nuotolinį ir stacionarų valdymo pultą esantį galinėje puspriekabės dalyje.

* 1. **Važiuoklė:**
  2. Turi būti ne mažiau kaip 8 ašys.
     1. Turi būti sumontuotos atskiros (nepriklausomos) ašys su integruotomis stabdžių ir stebulių sistemomis.
     2. Kiekvienos ašies technine apkrova turi būti su ne mažesne kaip 12000 kg..
     3. Turi būti integruotos stabdžių antiblokavimo ir stabilumo sistemos.
     4. Ašių vairavimas turi būti atliekamas hidraulikos pagalba. ​
  3. **Padangos:**
     1. Turi būti sumontuota ne mažiau kaip 34 vnt. padangų, kurių matmenys ne mažesni kaip 245/70 R 17,5 išmatavimų ant plieninių ratlankių, kurių matmenys ne mažesni kaip 17,5 x 6,75 (įskaitant dvi atsargines padangas su ratlankiais).
     2. Privalomas žymėjimas ant padangos: snaigės kalne simbolis (3PMSF).
  4. **Pakaba:**
     1. Puspriekabė turi būti aprūpinta nepriklausoma hidrauline pakaba abejuose pusėse.
     2. Hidraulinė pakabos eiga turi būti ne mažesnė kaip 320 mm.
     3. Važiavimo aukštis turi būti reguliuojamas nuotoliniu ir stacionariu pultu, esančiu ​ant paaukštintos platformos dalies, nustatytu leistinu intervalu.
  5. **Ašių pakėlimas ir keltuvo (domkrato) funkcijos:**
     1. 1-oji ir 2-oji ašis  turi būti pakeliamos dvigubo veikimo hidrauliniais cilindrais.
     2. Turi būti galimybė pakelti kiekvieną ašį naudojant vožtuvą.
     3. Turi būti galimybė pakelti bei nuleisti ašį padangų keitimui.
     4. Puspriekabės pakėlimas turi būti atliekamas taip, kad keičiant ratus pažeista padanga laisvai kabėtų ore neliečiant žemės.​
  6. **Hidraulinė puspriekabės ašių vairavimo sistema:**
     1. Paskutinės ašies ratų pasukimo kampas turi būti ne mažesnis kaip 55°.
  7. **Hidraulinių funkcijų veikimas:**
     1. Puspriekabės hidraulinė sistema turi būti sujungiama su vilkike sumontuota hidrauline sistema.
  8. **Puspriekabės valdymo operacine sistema (CAN BUS):**
     1. Visos puspriekabės hidraulinės funkcijos turi būti valdomos skirtingais valdymo pultais.
     2. Stacionarūs valdymo pultai turi būti tvirtinami paaukštintos platformos dalies šone, tarp ašių arba puspriekabės gale.
     3. Vairavimas, ašių lygio nustatymas ir pakabos funkcijos turi būti valdomos abiem stacionariais  ir nuotolinio valdymo pultu.
     4. Važiavimo aukščio lygis turi būti indikuojamas šviesos diodais valdymo pultuose.
     5. Turi būti numatytas automatinis puspriekabės pakėlimas/nuleidimas.
  9. **LED jutiklis nulinės padėties vilkiko kombinacijai:**
     1. Puspriekabėje turi būti sumontuotas LED jutiklis ir monitorius, kuriame rodoma nulinė padėtis. (vilkikas ir puspriekabė yra išilgai vienas kito atžvilgiu).
  10. **Puspriekabė turi būti sukomplektuota su radijo valdymu, turinčiu duomenų perdavimo sistemą (CAN BUS) ir galinčiu valdyti sekančias funkcijas:**
      + 1. Vairavimas kairėn/dešinėn.
        2. Važiavimo aukščio pakėlimas/nuleidimas.
        3. Paaukštintos platformos dalies cilindrų pakėlimas/nuleidimas.
        4. Rampų poslinkio valdymas kairėn ir dešinėn bei pakėlimas ir nuleidimas.
        5. Galinių hidraulinių atramų esančių kairėje ir dešinėje valdymas - aukštyn ir žemyn.
      1. **Informacija, kuri turi būti atvaizduota radijo bangomis valdomame pulte:**
         1. Vairavimo padėtys: kairėn, dešinėn.
         2. Automatinis važiavimo aukštis turi būti ne mažiau kaip 3 lygių.
  11. **Puspriekabė turi būti aprūpinta informacine sistema su monitoriumi, sumontuotu ant puspriekabės, skirta šiems duomenims iš EBS sistemos atvaizduoti:**
      + - 1. Bendras kilometražas.
          2. Dienos kilometražas.
          3. Gedimų kodų indikatorius.
          4. Ašių apkrovos.
  12. **Stabdymo sistema:**
      1. Elektroniniu būdu valdoma 2 linijų pneumatinių stabdžių sistema su ABS ir RSS.
  13. **Stabdžių jungtys:**
      1. Puspriekabės priekyje turi būti sumontuotos stabdžių jungtys atitinkančios ISO 1728 arba lygiavertį standartą.
  14. **24V apšvietimo sistema atitinkanti 76/756/EEB direktyvos arba lygiaverčio standarto reikalavimus, susidedančią iš:**
      1. Ne mažiau kaip 2 vnt. LED daugiafunkcinių galinių žibintų.
      2. Ne mažiau kaip 2 vnt. LED galinio kontūro žibintų su integruotais šoniniais gabaritų žibintais (ragai).
      3. LED šoninių gabaritų žibintų (geltoni).
      4. Ne mažiau kaip 2 vnt. LED priekinio kontūro žibintų (balti).
      5. 1 komplekto LED baltų valstybinio numerio apšvietimo žibintų.
  15. **Priekiniai kištukiniai lizdai:**
      1. Turi būti sumontuotas 15 kontaktų kištukinis lizdas priekinėje puspriekabės dalyje.
      2. Turi būti sumontuotas 12 kontaktų STANAG 4007 arba lygiaverčio standarto lizdas priekinėje puspriekabės dalyje.
      3. Turi būti sumontuotas 7 kontaktų EBS lizdas priekinėje puspriekabės dalyje.
  16. **Negabaritinio krovinio pločio ženklų kištukiniai lizdai:**
      1. Turi būti sumontuoti elektros kištukiniai lizdai priekinėje puspriekabės dalyje, kairėje ir dešinėje pusėje, negabaritinio krovinio pločio ženklų prijungimui.
      2. Turi būti sumontuoti elektros kištukiniai lizdai galinėje puspriekabės dalyje, kairėje ir dešinėje pusėje, negabaritinio krovinio pločio ženklų prijungimui.
      3. Turi būti sumontuotas elektros kištukinis lizdas galinėje puspriekabės dalyje negabaritinio ilgio ženklo pajungimui.
  17. **Švyturėlio pajungimo jungtis:**
      1. Turi būti sumontuotas elektros lizdas švyturėlio pajungimui ant galinės puspriekabės dalies.
  18. **Puspriekabės jungtys su vilkiku:**
      1. Turi būti pateikiamos visos reikalingos elektros, stabdžių ir hidraulikos jungtys tarp vilkiko ir puspriekabės.
  19. Turi būti sumontuotos šoninės apsaugos nuo palindimo.
  20. **Apsauga nuo purslų:**
      1. Apsaugos nuo purslų turi būti sumontuotos už paskutinės ašies.
  21. **Centrinio tepimo sistema:**
      1. Turi būti sumontuota centrinė tepimo sistema, skirta paaukštintos platformos dalies, vairavimo ir pakabos tepimo taškams.
      2. Tepalo dozavimas turi būti atliekamas priklausomai nuo važiavimo greičio ir trukmės.
      3. Viena tepalo pompa turi būti sumontuota paaukštintos platformos dalyje ir bent viena gale.
      4. Išorinis tepalo užpildymas turi būti atliekamas per tepimo antgalį.
  22. **Dažymas ir** **Antikorozinis paviršių padengimas:**
      1. Neslystanti danga turi būti integruota į galutinį vaikščiojamų paviršių dažų sluoksnį.
      2. Puspriekabės rėmas ir platforma turi būti padengta antikorozine danga ir nudažyta RAL 6031 F9 CARC.
      3. Ratlankiai turi būti nudažyti RAL 6031 F9 CARC.
      4. Kitos puspriekabės dalys turi būti nudažytos RAL 7021 matine spalva.
      5. Ašys turi būti padengtos KTL danga ir nudažytos matine juoda spalva.
      6. Tvirtinimo kilpos turi būti padengtos cinku ir nudažytos RAL 6031 F9 CARC
  23. **Daiktadėžės:**
      1. Turi būti integruotos (ne mažiau kaip) dvi daiktadėžės.
      2. Viena daiktadėžė turi būti pagaminta iš plieno, sumontuota priekinėje paaukštintos platformos dalyje, rakinama.
  24. **Ratų atsparos:**
      1. Turi būti sumontuotos 4 ratų atsparos su laikikliais.
  25. **Galinio vaizdo kamera:**
      1. Puspriekabės gale turi būti sumontuota viena galinio vaizdo kamera.
  26. **Darbiniai žibintai:**
      1. Turi būti sumontuoti ne mažiau kaip 2 LED atbulinės eigos/darbo žibintai rampose. (įjungiami su atbulinės eigos pavara.)
      2. Turi būti sumontuoti ne mažiau kaip 2 LED darbiniai žibintai priekinėje puspriekabės dalyje.

Turi būti sumontuotas ne mažiau kaip 1 švyturėlis galinėje puspriekabės dalyje.

* 1. **Negabaritinio krovinio pločio įspėjamieji ženklai:**
     1. Turi būti sumontuoti negabaritinio krovinio pločio įspėjamieji ženklai dešinėje ir kairėje puspriekabės pusėje suintegruotomis LED lemputėmis:
        1. Išplatintų įspėjamųjų ženklų plotis turi būti ne mažiau kaip 3900 mm.
        2. Turi būti sumontuota viena pora įspėjamųjų ženklų platformos priekyje.
        3. Turi būti sumontuota viena pora įspėjamųjų ženklų ant pakrovimo rampų.
  2. **Šoniniai žemagrindės platformos išplatinimai:**
     1. Ištraukiamos išplatinimų atramos, skirtos padidinti žemagrindės platformos plotį iki turi būti ne mažiau kaip 3150 mm pločio.
     2. Turi būti pateikiamos išplatinimo uždengimo plokštės su numatyta saugojimo / transportavimo vieta paaukštintos platformos dalyje.
  3. **Sumontuotos vilkimo kilpos:**
     1. Puspriekabės gale turi būti sumontuotos dvi vilkimo kilpos, kiekviena ne mažiau kaip 20000 daN apkrovos.
     2. Turi būti sumontuotos dvi vilkimo kilpos paaukštintos platformos dalyje, kiekviena  ne mažiau kaip 20000 daN.
  4. **Atsarginio rato laikikliai:**
     1. Turi būti du atsarginių ratų laikikliai puspriekabės ir vilkiko ratams, sumontuoti paaukštintos platformos priekinėje dalyje, su vienu mechaniniu keltuvu.
  5. **Garso signalas:**
     1. Garsinis signalas turi būti įjungiamas su atbulinės eigos pavara. Įjungiant atbulinę pavarą, turi įsijungti įspėjamasis garsinis signalas.
  6. **Krovinio tvirtinimo priedai:**
     1. 2 vnt. balansyrų su apkabomis, ne mažesnės kaip 32000 daN  apkrovos.
     2. 2 vnt. 16 mm tvirtinimo grandinių su užveržimo terkšle, ne mažesnės kaip 20000 daN apkrovos.
     3. 4 vnt. 13 mm tvirtinimo grandinių (ilgų) su užveržimo terkšle, ne mažesnės kaip 16000 daN apkrovos.
     4. 4 vnt. 13 mm tvirtinimo grandinių (trumpų) su užveržimo terkšle, nemažiau kaip 16000 daN apkrovos.
     5. 4 vnt. laikymo kilpų (LC) ne mažesnės kaip 50000 daN tvirtinimo jėgos.
     6. 4 vnt. laikymo kilpų (LC) kilpų ne mažesnės kaip 25 t tvirtinimo jėgos.
     7. 4 vnt. laikymo kilpų (LC) ne mažesnės kaip 20000 daN tvirtinimo jėgos.
     8. 2 vnt. Apkrovos pleištų, ne mažesnės kaip 10000 daN apkrovos (ratinėms arba vikšrinėms transporto priemonėms).
  7. **Įrankiai:**
     1. Kartu su puspriekabe turi būti pateiktas ratų atsukimo veržliaraktis.
  8. **Kita:**
     1. Turi būti aiškiai pažymėta krovinio svorio centro vieta.
     2. Turi būti pateikta krovos diagrama.
     3. Visi įspėjamieji užrašai ant puspriekabės turi būti anglų ir/ar lietuvių kalba.
  9. **ADR**:
     1. Puspriekabėje sumontuoti komponentai turi atitikti šiuo metu galiojančių pavojingų krovinių vežimo (ADR) reikalavimus.

1. **Dokumentacija:**
   1. Gamintojas/tiekėjas turi pateikti vilkiko ir puspriekabės techninės priežiūros ir vartotojo instrukciją anglų ir lietuvių kalbomis, spausdintas ir elektroninėje laikmenoje – po vieną kiekvienam komplektui.
   2. Gamintojas/tiekėjas turi pateikti vilkiko ir puspriekabės parengimo transportuoti bei tvirtinimo orlaiviuose, laivų denyje, vagonų platformose instrukcijas (nurodant tvirtinimo taškus)
2. **Garantija ir suderinamumas:**
   1. Vilkiko su puspriekabe gamyklinė garantija turi būti ne trumpesnė kaip 2 metai arba 20 000 km (priklausomai nuo to, kuris pasibaigs pirmas), terminas skaičiuojamas nuo priėmimo – perdavimo akto pasirašymo datos.
   2. Visi techniniai aptarnavimai („preventive maintenance“) garantiniu laikotarpiu atliekami gamintojo/tiekėjo sąskaita.
   3. Gamintojas/tiekėjas turi užtikrinti, kad visos tiekiamos medžiagos ir detalės atitiks specifikacijas ir reikalavimus pagal sutartį galiojančiu garantiniu laikotarpiu.
   4. Gamintojas/tiekėjas turi numatyti vilkikų ir puspriekabių vairuotojų mokymą. Nemažiau kaip10 asmenų, lietuvių kalba.
   5. Gamintojas/tiekėjas savo lėšomis privalo vilkikus su puspriekabėmis pristatyti į Lietuvos kariuomenės Depų Tarnybos Transporto priemonių ir įrengimų depą (adresas: LT-45252, Kaunas, A. Juozapavičiaus pr. 11B, Lietuva).