PATVIRTINTA:

Viešojo pirkimo komisijos

2025 m. spalio 31 d. protokolu Nr. 7148

# Gynybos resursų agentūra prie KAM

**RIBOTAS KONKURSAS (VPAGSSĮ)**

**VILKIKAI SU TRALAIS**

**1. BENDROSIOS NUOSTATOS**   
   
 1.1. Gynybos resursų agentūra prie KAM, juridinio asmens kodas 304740061, adresas Giedraičių g. 41-101, LT-09303 Vilnius, Lietuva (toliau – Perkančioji organizacija), vykdydama šį viešąjį pirkimą numato įsigyti pirkimo sąlygų 1 priede „Techninė specifikacija“ (toliau – 1 priedas) nurodytą pirkimo objektą.   
 1.2. Perkančioji organizacija yra pridėtinės vertės mokesčio (toliau – PVM) mokėtoja.   
 1.3. Pirkimas vykdomas vadovaujantis Viešųjų pirkimų, atliekamų gynybos ir saugumo srityje, įstatymu (toliau – Įstatymas), kitais viešuosius pirkimus, atliekamus gynybos ir saugumo srityje, reglamentuojančiais teisės aktais, Lietuvos Respublikos civiliniu kodeksu (toliau – Civilinis kodeksas) bei šiais riboto konkurso pirkimo dokumentais (Pirkimo sąlygos ir jų priedai) (toliau – pirkimo dokumentai). Pirkimo dokumentuose nenumatytiems klausimams tiesiogiai taikomos Įstatymo ir kitų viešuosius pirkimus reglamentuojančių teisės aktų nuostatos.   
 1.4. Pirkimo dokumentuose vartojamos sąvokos suprantamos taip, kaip jos apibrėžtos Įstatyme ir Lietuvos Respublikos viešųjų pirkimų įstatyme.   
 1.5. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų.   
 1.6. Išankstinis skelbimas apie pirkimą nebuvo paskelbtas.   
 1.7. Visos pirkimo sąlygos nustatytos pirkimo dokumentuose, kuriuos sudaro:   
 1.7.1. skelbimas apie pirkimą;   
 1.7.2. pirkimo dokumentai (kartu su priedais);   
 1.7.3. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);   
 1.7.4. kita Centrinės viešųjų pirkimų informacinės sistemos (toliau – CVP IS) priemonėmis pateikta informacija.   
 1.8. Perkančiosios organizacijos ir tiekėjų bendravimas ir keitimasis informacija, atliekant šį pirkimą, vyksta naudojantis CVP IS priemonėmis lietuvių arba anglų kalbomis.   
 1.9. **Perkančioji organizacija šiame pirkime neleidžia dalyvauti tiekėjams (juridiniams/fiziniams asmenims)/subtiekėjams (juridiniams/fiziniams asmenims)/ūkio subjektams (juridiniams/fiziniams asmenims), kurių pajėgumais remiamasi, kurie nėra registruoti/deklaravę gyvenamosios vietos Europos Sąjungos valstybėje narėje/NATO valstybėje.**

1.10. **Vadovaujantis Įstatymo 44 str. 3 d., šiame pirkime Perkančioji organizacija nustato draudimą siūlyti prekę, kuri yra pagaminta Viešųjų pirkimų įstatymo 92 str. 14 dalyje numatytame sąraše nurodytose valstybėse ar teritorijose.**

1.11. Perkančioji organizacija šiam pirkimui taikys Lietuvos Respublikos Vyriausybės 2024 m. liepos 3 d. nutarimą Nr. 558 „Dėl Lietuvos Respublikos gynybos ir saugumo pramonės įstatymo įgyvendinimo“. <https://e-seimasx.lrs.lt/portal/legalAct/lt/TAD/0322ab4139f111efb121d2fe3a0eff27?jfwid=v7tysplmj>.

Tiekėjas prieš sudarydamas prekių pirkimo-pardavimo sutartį privalės pasirašyti pramoninio bendradarbiavimo sutartį (LRV nutarimo priede yra pridėta standartinės sutarties forma). Tiekėjas, jo subtiekėjas, gamintojas, pasitelkiami kiti ūkio subjektai bei juos kontroliuojantys asmenys, kurie bus pasitelkiami pramoniniam bendradarbiavimui įgyvendinti, bus tikrinami dėl atitikties nacionalinio saugumo interesams pagal LR nacionaliniam saugumui užtikrinti svarbių objektų apsaugos įstatymo 12 straipsnio 3 dalį ir 4 dalies 4 punktą. **Visais klausimais susijusiais su pramoniniu bendradarbiavimu prašome kreiptis į GRA prie KAM Gynybos pramonės politikos ir inovacijų departamentą**,Gintarę Dubickaitę, [gintare.dubickaite@kam.lt](mailto:gintare.dubickaite@kam.lt), tel. +370 5 265 7565.

1.12. Tiesioginį ryšį su tiekėjais įgaliotas palaikyti perkančiosios organizacijos atstovas Arūnas Valatka, el. p. arunas.valatka@kam.lt, jam nesant Nerijus Skirka, el. p. nerijus.skirka

1.13. Dėl klausimų, susijusių su CVP IS sistemos veikimo ypatumais, kreiptis adresu – pagalba@vpt.lt.

**2. PIRKIMO OBJEKTAS**

2.1. Pirkimo objektas – **vilkikai su tralais** (toliau – prekė, arba prekės)**.**

2.2. Šis pirkimas į dalis neskaidomas. Tiekėjai privalo siūlyti visą pirkimo objekto apimtį nurodytą pirkimo sąlygų 6 priede „Pasiūlymo forma“ (toliau – 6 priedas).

2.3. Perkančioji organizacija per visą sutarties galiojimo laikotarpį 60 (šešiasdešimt) mėn. įsipareigoja įsigyti minimalų Prekių kiekį –76 (septyniasdešimt šešis) vnt., tačiau neįsipareigoja išpirkti maksimalaus prekių kiekio – 99 (devyniasdešimt devynių) vnt.

2.4. Reikalavimai pirkimo objektui nurodyti 1 priede. Jeigu 1 priede galimai nurodyti (jei yra) konkretūs modeliai ar tiekimo šaltiniai, konkretūs procesai, būdingi konkretaus tiekėjo tiekiamoms prekėms, ar prekių ženklai, patentai, tipai, konkreti kilmė ar gamyba, yra tik informacinio pobūdžio ir tiekėjas nėra įpareigotas siūlyti ir/ar naudoti konkrečių gamintojų produkciją, o standartai gali būti taikomi lygiaverčiai nurodytiems, nepriklausomai nuo to, ar šalia yra prierašas „arba lygiavertis“ (sąlyga netaikytina, jeigu konkretus modelis ar tiekimo šaltinis, standartas, konkretus procesas ar prekių ženklas, patentas, tipai, konkreti kilmė ar gamyba nurodyta apibrėžiant perkančiosios organizacijos ar partnerių turimus produktus ar esamus procesus). Lygiavertiškumo įrodymas yra tiekėjo pareiga.

2.5. Prekių pristatymo  vieta – Lietuvos kariuomenės Depų Tarnybos Transporto priemonių ir įrengimų depą (adresas: LT-45252, Kaunas, A. Juozapavičiaus pr. 11B, Lietuva), remiantis INCOTERMS 2020 DAP sąlygomis.

2.6. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.   
   
 **3. PARAIŠKŲ PATEIKIMAS**   
   
 3.1. Tiekėjai rengia ir pateikia paraiškas dalyvauti ribotame konkurse. Paraiškoje turi būti:  
 **3.1.1. įgaliojimas ar kitas dokumentas (pvz., pareigybės aprašymas), suteikiantis teisę pasirašyti tiekėjo paraišką, kai paraišką pasirašo ne juridinio asmens vadovas, o jo įgaliotas asmuo;**

**3.1.2. užpildyta paraiška pagal pirkimo sąlygų 2 priede „Paraiškos forma“ nustatytą paraiškos formą;**

**3.1.3. Sąlygų, kuriomis draudžiamas ir ribojamas tiekėjų dalyvavimas pirkime nebuvimą ir reikalavimus, nustatytus pirkimo sąlygų 3 priede „Sąlygos kuriomis draudžiamas ir ribojamas tiekėjų dalyvavimas ir kvalifikaciniai reikalavimai“ (toliau – 3 priedas) kartu su priedėliais, pagrindžiantys dokumentai;**

**3.1.4. užpildytas pirkimo sąlygų 4 priedas „Nacionalinio saugumo reikalavimų atitikties deklaracija“;**

**3.1.5. užpildytas pirkimo sąlygų 5 priedas „Informacija apie tiekėją (subtiekėją, subteikėją, subrangovą, kitą sutartinai veikiantį ūkio subjektą, kurio pajėgumais remiasi, gamintoją ar juos kontroliuojantį asmenį)“ ir jame nurodyti dokumentai;**

**3.1.6. jungtinės veiklos sutartis, jeigu dalyvauja ūkio subjektų grupė.**

3.2. Paraiška turi būti pateikta elektroninėmis priemonėmis, naudojant CVP IS, pasiekiamoje adresu (https://viesiejipirkimai.lt/), iki skelbime apie pirkimą nurodyto termino pabaigos. Pavėluotai gautos paraiškos nebus priimamos. Perkančioji organizacija turi teisę pratęsti paraiškų priėmimo terminą. Apie naują paraiškų priėmimo terminą perkančioji organizacija paskelbia Įstatymo nustatyta tvarka ir raštu praneša visiems tiekėjams, kurie dalyvauja pirkime.   
 3.3. Su CVP IS priemonėmis pateiktomis paraiškomis bus susipažįstama komisijos posėdyje. Tiekėjai ar jų atstovai susipažinimo su pateiktomis paraiškomis procedūroje nedalyvauja.

3.4. Paraiška turi būti pasirašyta tiekėjo ar jo įgalioto asmens fiziniu ar kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73) reikalavimus.   
 3.5. Visi dokumentai, patvirtinantys tiekėjų sąlygų, kuriomis draudžiamas ir ribojamas tiekėjų dalyvavimas pirkime nebuvimą ir kvalifikacijos atitiktį pirkimo dokumentuose nustatytiems kvalifikacijos reikalavimams, kiti pateikiami dokumentai turi būti pateikti elektronine forma, t. y. turi būti pateikiamos skaitmeninės dokumentų kopijos. Pateikiami dokumentai ar skaitmeninės jų kopijos turi būti prieinami naudojant visuotinai prieinamus failų formatus (pvz. jpg, doc, pdf ir kt.). **Perkančioji organizacija pasilieka sau teisę prašyti dokumentų originalų**. Įkeliant failus į CVP IS rekomenduojame naudoti failų glaudinimo programas (zip, 7-zip, rar).   
 3.6. Kitomis nei CVP IS priemonėmis pateikta paraiška nebus nagrinėjama.   
 3.7. **Paraiška bei kiti dokumentai pateikiami lietuvių arba anglų kalba**. Jei atitinkami dokumentai yra išduoti kita kalba nei nurodyta, turi būti pateiktas tinkamai patvirtintas vertimas į lietuvių arba anglų kalbą, kuris būtų patvirtintas vertėjo parašu ir vertimo biuro antspaudu (jeigu turi) arba išversta paties tiekėjo (patvirtinant tiekėjo ar jo įgalioto asmens parašu bei antspaudu (jeigu turi)).

**4. REIKALAUJAMA KVALIFIKACIJA**   
   
 4.1. Tiekėjas, dalyvaujantis pirkime, turi atitikti kvalifikacijos reikalavimus, nustatytus 3 priede.

4.2. Tiekėjas gali remtis kitų ūkio subjektų ekonominiais, finansiniais, techniniais ir profesiniais pajėgumais, neatsižvelgdamas į tai, kokio teisinio pobūdžio būtų jo ryšiai su jais. Šiuo atveju kandidatas ar dalyvis privalo įrodyti perkančiajai organizacijai, kad vykdant sutartį tie ištekliai jam bus prieinami. Tokiais įrodymais gali būti sutartys arba ketinimų protokolai, arba kiti lygiaverčiai dokumentai. Tokiomis pačiomis sąlygomis ūkio subjektų grupė gali remtis ūkio subjektų grupės narių arba kitų ūkio subjektų pajėgumais.

**5. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**   
   
 5.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, išreikšta procentiniu dydžiu, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).   
 5.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį ši ūkio subjektų grupė įgautų tam tikrą teisinę formą.   
   
 **6. SUBTIEKĖJŲ DALYVAVIMAS PIRKIMO PROCEDŪROSE**   
   
 6.1. Tiekėjas paraiškoje nurodo, kokius subtiekėjus jis ketina pasitelkti subtiekimo sutarčiai vykdyti.  
 6.2. Tiekėjas paraiškoje nurodo įsipareigojimą pranešti perkančiajai organizacijai apie subtiekėjų pasikeitimą pirkimo sutarties vykdymo metu. Pirkimo sutarties vykdymo laikotarpiu tiekėjas gali keisti subtiekėjus tik gavęs perkančiosios organizacijos sutikimą.   
   
 **7. TIEKĖJŲ KVALIFIKACIJOS VERTINIMAS IR PARAIŠKŲ ATMETIMO PRIEŽASTYS**   
   
 7.1. Perkančioji organizacija patikrina ar paraišką pateikęs tiekėjas neatitinka sąlygų, kuriomis draudžiamas ir ribojamas tiekėjų dalyvavimas pirkime ir ar tiekėjas atitinka 3 priede nustatytus kvalifikacijos reikalavimus. Jei perkančioji organizacija mano, kad tiekėjas pateikė netikslius ar neišsamius duomenis apie savo kvalifikaciją ir/ar informaciją apie sąlygų, draudžiančių ir ribojančių tiekėjų dalyvavimą pirkime nebuvimą, ji prašo tiekėjo per protingą terminą šiuos duomenis papildyti arba paaiškinti.   
 **7.2. Tiekėjo paraiška atmetama ir jis nekviečiamas teikti pasiūlymo, kai:**   
 **7.2.1. paraišką pateikęs tiekėjas atitinka bent vieną sąlygą, draudžiančią ir ribojančią tiekėjų dalyvavimą pirkime ar paraišką pateikęs tiekėjas neatitinka 3 priede nustatytų reikalavimų kvalifikacijai, arba perkančiosios organizacijos prašymu nepatikslino pateiktų netikslių ar neišsamių duomenų apie savo kvalifikaciją ar sąlygų, kuriomis draudžiamas ir ribojamas tiekėjų dalyvavimas pirkime nebuvimą;   
 7.2.2. paraiška neatitinka pirkimo dokumentuose nustatytų reikalavimų;   
 7.2.3. tiekėjas per nustatytą terminą, kaip nurodyta Įstatymo 28 straipsnio 4 dalyje, nepatikslino, nepapildė ar nepateikė kartu su paraiška teikiamų pirkimo dokumentuose nurodytų dokumentų;**

**7.2.4. jei Tiekėjas nėra registruotas/deklaravęs gyvenamosios vietos Europos Sąjungos valstybėje narėje/NATO valstybėje, kaip nurodyta pirkimo sąlygų 1.9 punkte**

**7.2.5. Tiekėjo patikros metu paaiškėjus, kad yra aplinkybių, nurodytų Įstatymo 33 straipsnio 9 dalyje;**

**7.2.6. Tiekėjas neatitinka reikalavimų, susijusių su nacionaliniu saugumu;**

**7.2.7. kai kompetentingos institucijos pateikia informacijos, kad tiekėjas, jo subtiekėjas ar gamintojas (įskaitant jo valdymo organus, akcininkus, teikiamų paslaugų, tiekiamų prekių, įrangos ypatybes) kelia grėsmę nacionaliniam ar kitos valstybės narės saugumui ar turi interesų konfliktą, galintį neigiamai paveikti pirkimo sutarties vykdymą ir taip sukelti grėsmę nacionaliniam saugumui. Perkančioji organizacija visais atvejais gali laikyti, kad tiekėjas kelia grėsmę nacionaliniam ar kitos valstybės narės saugumui, jeigu ji gauna kompetentingų institucijų pateiktą tai patvirtinančią informaciją;**

**7.2.8. Tiekėjas nepateikia Pirkimo sąlygų 7.4 punkte prašomų dokumentų ar informacijos;**

**7.2.9. Tiekėjas kartu su paraiška nepateikia užpildyto Pirkimo sąlygų 5 priedo.**

7.3. Perkančioji organizacija kiekvienam suinteresuotam kandidatui ar dalyviui ne vėliau kaip per 3 darbo dienas nuo sprendimo priėmimo dienos raštu praneša apie kvalifikacijos vertinimo rezultatus, pagrįsdama priimtus sprendimus.

7.4. Dėl tiekėjo (ne)atitikties nacionalinio saugumo nuostatoms, perkančioji organizacija prašys pateikti dokumentus, įrodančius tiekėjo deklaracijoje dėl atitikimo nacionalinio saugumo reikalavimams (pirkimo sąlygų 4 priedas) pateiktų duomenų teisingumą. Tiekėjas dėl atitikties nacionalinio saugumo interesams privalės pateikti tokiai patikrai reikalingus dokumentus ir informaciją.

**8. KVIETIMAS PATEIKTI PASIŪLYMUS**   
   
 8.1. Pateikti pasiūlymus bus kviečiami visi pagal 3 skyriaus reikalavimus paraiškas pateikę ir 3 priede nurodytus reikalavimus atitinkantys kandidatai.

8.2. Pasiūlymų pateikimo data bus nurodyta atskirame kvietime pateikti pasiūlymą ir nustatyta CVP IS.   
 8.3. Kvietimuose pateikti pasiūlymus perkančioji organizacija nurodys Įstatymo 21 straipsnio 5–8 dalyse esančią informaciją.

**9. PASIŪLYMŲ RENGIMAS, PATEIKIMAS, KEITIMAS**   
   
 9.1. Pateikdamas pasiūlymą, tiekėjas sutinka su pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties vykdymui. Tiekėjas prisiima visas išlaidas, susijusias su pasiūlymo rengimu ir įteikimu, perkančioji organizacija nėra atsakinga ar įpareigota dėl šių išlaidų. Perkančioji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi viešasis pirkimas.   
 9.2. **Pasiūlymas turi būti pateikiamas elektroninėmis priemonėmis, naudojant CVP IS. Pasiūlymai pateikti popierinėje laikmenoje vokuose bus grąžinami neatplėšti tiekėjams ar grąžinami registruotu laišku, ir nebus priimami ir vertinami. Jeigu tą patį pasiūlymą tiekėjas pateikė ir raštu (popierine forma, vokuose), ir naudodamasis CVP IS priemonėmis, laikoma, kad tiekėjas pateikė daugiau kaip vieną pasiūlymą, ir visi jo pasiūlymai atmetami.**   
 9.3. Elektroninėmis priemonėmis pasiūlymus gali teikti tiktai tiekėjai registruoti CVP IS (https://viesiejipirkimai.lt/). Registracija CVP IS yra nemokama.   
 9.4. Pasiūlymas privalo būti pasirašytas tiekėjo ar jo įgalioto asmens fiziniu ar kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73) reikalavimus.   
 9.5. **Tiekėjo pasiūlymas bei kiti dokumentai pateikiami** **lietuvių arba anglų kalba**. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių arba anglų kalbą, kuris būtų patvirtintas vertėjo parašu ir vertimo biuro antspaudu (jeigu turi) arba išversta paties tiekėjo (patvirtinant tiekėjo ar jo įgalioto asmens parašu bei antspaudu (jeigu turi)).   
 9.6. Visi dokumentai turi būti pateikti elektronine forma, t.y. turi būti pateikiamos skaitmeninės dokumentų kopijos. Pateikiami dokumentai arba skaitmeninės dokumentų kopijos turi būti prieinami naudojant nediskriminuojančius, visuotinai prieinamus failų formatus (pvz., pdf, jpg, doc ir kt.). **Perkančioji organizacija pasilieka sau teisę prašyti dokumentų originalų**. Įkeliant failus į CVP IS rekomenduojame naudoti failų glaudinimo programas (zip, 7-zip, rar).   
 9.7**. Tiekėjas gali pateikti tik vieną pasiūlymą** – individualiai arba kaip ūkio subjektų grupės dalyvis. Jei tiekėjas pateikia daugiau kaip vieną pasiūlymą kaip ūkio subjektų grupės dalyvis (dalyvauja teikiant kelis pasiūlymus), visi tokie pasiūlymai bus atmesti.   
 9.8. Elektroninis pasiūlymas turi būti pateiktas iki kvietime pateikti pasiūlymą nurodyto termino pabaigos CVP IS priemonėmis. Vėliau gautas pasiūlymas yra nepriimtinas ir nenagrinėjamas. Perkančioji organizacija neatsako už elektros tiekimo, CVP IS sutrikimus ar kitus nenumatytus atvejus, dėl kurių pasiūlymai nebuvo gauti, gauti pavėluotai ar tapo neprieinami. Tiekėjas teikdamas pasiūlymą turėtų įvertinti galimų trikdžių (interneto ryšio greitis, interneto ryšio nutrūkimas, elektros tiekimo sutrikimas, kompiuterizuotos darbo vietos nustatymų pakeitimas, elektroninio parašo naudojimo reikalingos programinės įrangos atnaujinimas, sistemos darbo sulėtėjimas, trečiųjų šalių informacinių sistemų pralaidumas ir greitaveika ir t.t.) riziką ir skirti pakankamai laiko pasiūlymo ar patikslinimo pateikimui, nesistengti pateikti dokumentų paskutinę minutę, nes iki nustatyto termino paraiškos ir pasiūlymai yra apsaugoti, techniškai neaktyvuoti ir neprieinami.   
 9.9. Perkančioji organizacija turi teisę pratęsti pasiūlymo priėmimo terminą. Apie naują pasiūlymų pateikimo terminą perkančioji organizacija praneša CVP IS priemonėmis.   
 9.10. Tiekėjo pasiūlymas turi būti pateikiamas pagal pirkimo sąlygų 6 priede „Pasiūlymo forma“ pateiktą pasiūlymo formą. **Šią formą turės pildyti tik tie tiekėjai, kurie bus pakviesti pateikti pasiūlymus.** Tiekėjo pasiūlyme turi būti:

**9.10.1. įgaliojimas ar kitas dokumentas (pvz., pareigybės aprašymas), suteikiantis teisę pasirašyti tiekėjo pasiūlymą, kai pasiūlymą pasirašo ne juridinio asmens vadovas, o jo įgaliotas asmuo;   
 9.10.2. užpildytas pasiūlymas pagal pirkimo sąlygų 6 priede nustatytą pasiūlymo formą;**

**9.10.3. Užpildytas pirkimo sąlygų 6 priedo 1 priedėlis „Siūlomi techniniai parametrai“;**

**9.10.4 6 priedo priedelyje nurodytus techninius reikalavimus pagrindžiantys siūlomos prekės gamintojo dokumentai ir (arba) deklaracijos (jei nėra nurodoma konkreti reikšmė); kiti dokumentai, prašomi pateikti su 6 priedo priedėliu: įrodantys siūlomų prekių atitikimą kokybės ir/ar techniniams reikalavimams: gamintojo parengti katalogai ir/ar siūlomų prekių techninių charakteristikų aprašymai, brošiūros ir/ar kiti duomenys (pdf. formatu). Šiuose dokumentuose tiekėjas turi grafiškai nurodyti (t. y. pastebimai pažymėti - spalvotai ženklinti, ir/ar nurodyti rodyklėmis, ir/ar pabraukti) konkrečias dokumentų vietas, kur aprašomos reikalaujamų techninių charakteristikų reikšmės, bei įrašyti, kurį techninės specifikacijos reikalavimo punktą jos atitinka;**

**9.10.5. siūlomos prekės gamintojas;\***

\*perkančioji organizacija gali paprašyti tiekėjo pateikti siūlomos prekės kilmę pagrindžiančius dokumentus (sutarčių su gamintojais arba kitų dokumentų, kuriuose nurodytas gamintojas ar kilmės šalis).

**9.10.6. kiti, tiekėjo manymu, reikalingi dokumentai, pagrindžiantys pasiūlyme nurodytą informaciją.**

9.11. Jeigu pasiūlyme nurodyti duomenys ir informacija skirsis nuo pasiūlymo prieduose nurodytų duomenų ir informacijos, teisingais bus laikomi pasiūlyme nurodyti duomenys ir informacija.   
 9.12. Pasiūlymuose nurodomos kainos turi būti išreikštos ir apskaičiuotos taip, kaip nurodyta 6 priede. Apskaičiuojant pasiūlymo kainą, turi būti atsižvelgta į visus techninėje specifikacijoje nurodytus reikalavimus, pirkimo dokumentuose nurodytą prekių kiekį (apimtį), kainos sudėtines dalis ir kitus keliamus reikalavimus. Į pasiūlymo kainą turi būti įskaityti visi mokesčiai (įskaitant PVM, išskyrus 14.3. punkte nurodytus atvejus) ir visos tiekėjo išlaidos, galinčios turėti įtakos kainai. Tais atvejais, kai pagal galiojančius teisės aktus tiekėjui nereikia mokėti PVM, tiekėjas siūlo kainas be PVM ir privalo nurodyti priežastis, dėl kurių jis PVM nemoka. **Kainos visuose pasiūlymo dokumentuose turi būti įrašomos apvalinant dviem skaitmenimis po kablelio.**   
 9.13. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Informacija, kurią viešai skelbti įpareigoja Lietuvos Respublikos įstatymai, taip pat bendra pasiūlymo kaina arba atskiros atitinkamos prekių rūšies kainos/įkainiai, viešai prieinami tiekėjo rekvizitai ar kita jo viešinama informacija, negali būti tiekėjo nurodoma kaip konfidenciali. Tiekėjai turi būti atidūs rengdami savo pasiūlymus ir nurodydami konfidencialią informaciją turėtų vadovautis Lietuvos Aukščiausiojo Teismo 2018 m. sausio 4 d. nutartimi civilinėje byloje Nr. e3K-3-16-378/2018 bei VPT išaiškinimu, kuris paskelbtas VPT internetinėje svetainėje, adresu: http://vpt.lrv.lt/lt/naujienos/konfidencialumas-viesuosiuose-pirkimuose.  
Perkančioji organizacija, viešojo pirkimo komisija, jos nariai ar ekspertai ir kiti asmenys negali tretiesiems asmenims atskleisti iš tiekėjo gautos informacijos, kurią tiekėjas nurodė kaip konfidencialią. Jei tiekėjas nenurodė konfidencialios informacijos, laikoma, kad tokios tiekėjo pasiūlyme nėra.   
 9.14. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per perkančiosios organizacijos nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodimus, laikoma, kad tokia informacija yra nekonfidenciali.   
 9.15. Pasiūlymas turi galioti ne trumpiau nei **180 dienų** nuo pasiūlymų priėmimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.   
 9.16. Kol nesibaigė pasiūlymų galiojimo laikas, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.  
 9.17. Kol nesuėjo pasiūlymų pateikimo terminas, tiekėjas gali pakeisti arba atšaukti savo pasiūlymą. Toks pakeitimas arba skelbimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gavo raštu CVP IS priemonėmis iki pasiūlymų pateikimo termino pabaigos. Norėdamas vėl pateikti atsiimtą ir pakeistą pasiūlymą, tiekėjas turi jį pateikti iš naujo.   
 9.18. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:   
 9.18.1. iki pasiūlymų priėmimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti dokumentą galima rasti adresu: http://vpt.lrv.lt/uploads/vpt/documents/files/2\_pdfsam\_Naudojimosi%20CVPIS%20taisykles.pdf.  
 9.18.2. iki susipažinimo su pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).   
 9.19. Tiekėjui užšifravus visą pasiūlymą ir iki susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).   
   
 **10. PASIŪLYMŲ GALIOJIMO UŽTIKRINIMAS**   
   
 10.1. Pasiūlymo galiojimas užtikrinamas 2 proc. nuo pasiūlymo kainos Eur be PVM netesybomis (bauda). Tiekėjai neprivalo pateikti banko ar draudimo kompanijos išduoto pasiūlymo galiojimo užtikrinimo.

10.2. Pateikdamas pasiūlymą tiekėjas įsipareigoja perkančiajai organizacijai sumokėti nurodyto dydžio netesybas (baudą) įvykus bent vienai šių sąlygų:

10.2.1. dalyvis atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų), nors pasiūlymo galiojimo terminas dar nebus pasibaigęs;   
 10.2.2. laimėjęs viešąjį pirkimą dalyvis atsisako pasirašyti pirkimo sutartį pagal pirkimo dokumentų 8 priede „Sutarties projektas“ pateiktas pirkimo sutarties pagrindines sąlygas. Jei iki perkančiosios organizacijos nurodyto laiko jis nepasirašo pirkimo sutarties, laikoma, kad dalyvis atsisakė pasirašyti pirkimo sutartį;   
   
 **11. PIRKIMO DOKUMENTŲ PAAIŠKINIMAS IR PATIKSLINIMAS**   
   
 11.1. Pirkimo dokumentai gali būti paaiškinami, patikslinami tiekėjų iniciatyva, jiems kreipiantis į perkančiąją organizaciją. Prašymai paaiškinti pirkimo dokumentus gali būti pateikiami perkančiajai organizacijai **ne vėliau kaip likus 9 kalendorinėms dienoms iki paraiškų/pasiūlymų priėmimo termino pabaigos.**   
 11.2. Perkančioji organizacija į laiku gautus tiekėjų paklausimus atsako **ne vėliau kaip likus 6 kalendorinėms dienoms iki paraiškų/pasiūlymų priėmimo termino pabaigos**.   
 11.3. Nesibaigus paraiškų/pasiūlymų priėmimo terminui, perkančioji organizacija turi teisę savo iniciatyva paaiškinti, patikslinti pirkimo dokumentus. Šis paaiškinimas turi būti atliktas **ne vėliau kaip likus 6 kalendorinėms dienoms iki paraiškų/pasiūlymų priėmimo termino pabaigos.**  11.4. Atsakydama į tiekėjo pateiktą prašymą paaiškinti pirkimo dokumentus, jeigu jis buvo pateiktas nepasibaigus pirkimo dokumentų 11.1. punkte nurodytam terminui, arba aiškindama, tikslindama pirkimo dokumentus savo iniciatyva, perkančioji organizacija paaiškinimus, patikslinimus skelbia CVP IS ir išsiunčia visiems tiekėjams, kurie prisijungė prie pirkimo. Perkančioji organizacija tiek aiškindama, tikslindama pirkimo dokumentus savo iniciatyva, tiek tiekėjų iniciatyva visus paaiškinimus ir patikslinimus skelbia CVP IS.   
 11.5. Perkančioji organizacija, aiškindama ar tikslindama pirkimo dokumentus, užtikrina tiekėjų anonimiškumą, t.y. užtikrina, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.   
 11.6. Tuo atveju, kai tikslinama paskelbta informacija, perkančioji organizacija atitinkamai patikslina skelbimą apie pirkimą ir prireikus pratęsia pasiūlymų priėmimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Apie pasiūlymų priėmimo termino pratęsimą pranešama patikslinant skelbimą apie pirkimą. Pranešimai apie pasiūlymų priėmimo termino nukėlimą taip pat paskelbiami CVP IS ir išsiunčiami tiekėjams, kurie dalyvauja pirkime.   
 11.7. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio ar pirkimo objekto keisti nebus galima.

11.8. Jeigu šiuose pirkimo dokumentuose būtų rasta techninių klaidų, nuostatų, prieštaraujančių viešuosius pirkimus reglamentuojantiems teisės aktams, pirkimo dokumentai nebūtų keičiami, tačiau būtų aiškinami pagal minėtų teisės aktų nuostatas.   
   
 **12. PRADINIO SUSIPAŽINIMO SU PASIŪLYMAIS PROCEDŪRA**   
   
 12.1. Pradinis susipažinimas su CVP IS priemonėmis pateiktais tiekėjų pasiūlymais vyks Viešųjų pirkimų komisijos (toliau – komisija) posėdyje.   
 12.2. Susipažinimo su CVP IS priemonėmis gautais pasiūlymais procedūroje tiekėjai arba jų atstovai nedalyvauja.   
 12.3. Atsižvelgiant į tai, kad pasiūlymai pateikiami elektroninėmis priemonėmis, apie protokolu įformintus susipažinimo su pasiūlymais procedūros rezultatus nebus pranešama.   
   
 **13. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**   
   
 13.1. Pasiūlymai nagrinėjami, vertinami ir palyginami konfidencialiai, nedalyvaujant pasiūlymus pateikusių tiekėjų atstovams.   
 13.2. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams ar šių dokumentų ar duomenų trūksta, perkančioji organizacija prašo (kai ji tai gali daryti nepažeisdama lygiateisiškumo ir skaidrumo principų) tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Duomenys ir (arba) dokumentai tikslinami, aiškinami ar papildomi vadovaujantis Viešųjų pirkimų tarnybos nustatytomis taisyklėmis.

13.3. Jeigu pateiktame pasiūlyme nurodyta kaina yra neįprastai maža, perkančioji organizacija privalo pareikalauti, kad dalyvis pagrįstų siūlomą kainą, o jeigu dalyvis nepateikia tinkamų kainos pagrįstumo įrodymų, Perkančioji organizacija pasiūlymą privalo atmesti.   
 13.4. Perkančioji organizacija gali nevertinti viso dalyvio pasiūlymo, jeigu patikrinusi jo dalį nustato, kad, vadovaujantis Įstatymo reikalavimais, pasiūlymas turi būti atmestas.   
 13.5. Dėl tiekėjo (ne)atitikties nacionalinio saugumo nuostatoms, perkančioji organizacija gali prašyti pateikti papildomus dokumentus, įrodančius tiekėjo deklaracijoje dėl atitikimo nacionalinio saugumo reikalavimams (pirkimo sąlygų 4 priedas) pateiktų duomenų teisingumą. Tiekėjas dėl atitikties nacionalinio saugumo interesams privalės pateikti tokiai patikrai reikalingus dokumentus ir informaciją.

**13.6. Komisija atmeta pasiūlymą, jeigu:**   
 **13.6.1. pasiūlymas neatitinka pirkimo dokumentuose nustatytų reikalavimų ir/arba sutarties projekte nustatytų reikalavimų,;**

**13.6.2. dalyvis per nustatytą terminą nepaaiškina pasiūlymo;   
 13.6.3. dalyvis per nustatytą terminą, kaip nurodyta Įstatymo 28 straipsnio 4 dalyje, nepatikslino, nepapildė ar nepateikė kartu su pasiūlymu teikiamų pirkimo dokumentuose nurodytų dokumentų;**

**13.6.4. tiekėjo siūloma prekė yra pagaminta Viešųjų pirkimų įstatymo 92 str. 14 dalyje numatytame sąraše nurodytose valstybėse ar teritorijose;**

**13.6.5. Tiekėjo siūloma prekė (kelia grėsmę nacionaliniam saugumui; tiekėjas (subtiekėjas, subteikėjas, subrangovas, kitas sutartinai veikiantis ūkio subjektas, kurio pajėgumais remiamasi, tiekėjo siūlomų prekių gamintojas ar juos kontroliuojantis asmuo, turi interesų konfliktą, galintį neigiamai paveikti pirkimo sutarties vykdymą ir taip sukelti grėsmę nacionaliniam saugumui;**

**13.6.6. dalyvis nepagrindė neįprastai mažos kainos;**

**13.6.7. pasiūlyme nurodyta kaina yra per didelė ir perkančiajai organizacijai nepriimtina;**

**13.6.8. dalyvis, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;**

**13.6.9. tiekėjo patikros metu paaiškėjus, kad yra aplinkybių, nurodytų Įstatymo 33 straipsnio 9 dalyje;**

**13.6.10. tiekėjas neatitinka reikalavimų, susijusių su nacionaliniu saugumu;**

**13.6.11. kai kompetentingos institucijos pateikia informacijos, kad tiekėjas, jo subtiekėjas ar gamintojas (įskaitant jo valdymo organus, akcininkus, teikiamų paslaugų, tiekiamų prekių, įrangos ypatybes) kelia grėsmę nacionaliniam ar kitos valstybės narės saugumui ar turi interesų konfliktą, galintį neigiamai paveikti pirkimo sutarties vykdymą ir taip sukelti grėsmę nacionaliniam saugumui. Perkančioji organizacija visais atvejais gali laikyti, kad tiekėjas kelia grėsmę nacionaliniam ar kitos valstybės narės saugumui, jeigu ji gauna kompetentingų institucijų pateiktą tai patvirtinančią informaciją;**

**13.6.12. tiekėjas perkančiosios organizacijos prašymu nepateikė pirkimo sąlygų 13.5. punktu prašomų dokumentų ar informacijos.**

**14. PASIŪLYMŲ VERTINIMAS**   
   
 14.1. Perkančioji organizacija laimėjusį pasiūlymą išrenka pagal ekonomiškai naudingiausio pasiūlymo vertinimo kriterijų ir tvarką, nurodytą pirkimo sąlygų 7 priede „Vertinimo metodika“.

14.2. Pasiūlymuose nurodytos kainos bus vertinamos eurais. Pasiūlyme nurodyta kaina užsienio valiuta bus perskaičiuota eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutos santykį paskutinę pasiūlymų pateikimo dieną.   
 14.3. Siekiant atlikti lygiavertį pasiūlymų kainų palyginimą, pasiūlyme nurodyta bendra kaina bus vertinama eurais įskaitant PVM. Jeigu pasiūlymo kaina dėl pateisinamų priežasčių bus nurodyta be PVM, komisija, atsižvelgdama į galiojančius teisės aktus, prie tokio pasiūlymo kainos pridės (arba nepridės) Lietuvos Respublikoje taikomo 21% PVM tarifo sumą.   
   
 **15. PASIŪLYMŲ EILĖ IR LAIMĖTOJO NUSTATYMAS**   
   
 15.1. Perkančioji organizacija, norėdama priimti sprendimą sudaryti pirkimo sutartį, pagal pirkimo dokumentuose nustatytus vertinimo kriterijus ir tvarką nedelsdama įvertina pateiktus dalyvių pasiūlymus, nustato pasiūlymų eilę (išskyrus atvejus, kai pasiūlymą pateikia tik vienas tiekėjas) ir laimėjusį pasiūlymą. Pasiūlymų eilė nustatoma kainų didėjimo tvarka. Tais atvejais, kai keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas tiekėjas, kurio pasiūlymas elektroninėmis priemonėmis pateiktas anksčiausiai.   
 15.2. Perkančioji organizacija suinteresuotiems dalyviams ne vėliau kaip per 5 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, pateikia Įstatymo 47 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą, pirkimo sutarties sudarymo atidėjimo terminą. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties arba pradėti pirkimą iš naujo.   
 15.3. Pirkimo sutartis sudaroma nedelsiant, bet ne anksčiau negu pasibaigė pirkimo sutarties sudarymo atidėjimo terminas, kuris negali būti trumpesnis kaip 10 dienų. Atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis.  
 15.4. Perkančioji organizacija sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Dalyvis sudaryti pirkimo sutarties kviečiamas CVP IS priemonėmis ir jam nurodomas laikas, iki kada reikia atvykti sudaryti pirkimo sutartį. Laimėjęs dalyvis privalo pasirašyti pirkimo sutartį per perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu arba nurodomas pranešime apie priimtą sprendimą sudaryti pirkimo sutartį.   
 15.5. Jeigu dalyvis, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimo arba jeigu iki perkančiosios organizacijos nurodyto laiko neatvyksta sudaryti pirkimo sutarties ar atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti sutartį dalyviui, kurio pasiūlymas pagal nustatytą pasiūlymų eilę yra pirmas po dalyvio, atsisakiusio sudaryti pirkimo sutartį.   
   
 **16. SUTARTIES NUOSTATOS**   
   
 16.1. Viešojo pirkimo-pardavimo sutarties pagrindinės sąlygos pateikiamos pirkimo dokumentų 8 priede „Sutarties projektas“.   
 16.2. Pirkimo sutartis sutarties galiojimo laikotarpiu gali būti keičiama vadovaujantis Įstatymo 53 straipsniu. Sutarties sąlygų pakeitimai įforminami šalių rašytiniais susitarimais, kurie yra neatsiejama sutarties dalis.   
   
 **17. GINČŲ NAGRINĖJIMO TVARKA**   
   
 17.1. Ginčai tarp perkančiosios organizacijos ir tiekėjų nagrinėjami Įstatymo IV skyriuje nustatyta tvarka.   
 17.2. Tiekėjas, kuris mano, kad perkančioji organizacija nesilaikė Įstatymo reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Pretenzijos pateikimas yra privaloma ikiteisminė ginčo nagrinėjimo stadija.   
 17.3. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo.   
 17.4. Perkančioji organizacija, gavusi tiekėjo pretenziją, sustabdo pirkimo procedūras, kol ši pretenzija bus išnagrinėta ir priimtas sprendimas.   
 17.5. Perkančioji organizacija negali sudaryti pirkimo sutarties anksčiau negu po 10 dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos.

**18. PIRKIMO DOKUMENTŲ PRIEDAI**   
   
 18.1. Prie pirkimo dokumentų pridedami šie priedai:

18.1.1. 1 priedas „Techninė specifikacija“;

18.1.2. 2 priedas „Paraiškos forma“;

18.1.3. 3 priedas „Sąlygos kuriomis draudžiamas ir ribojamas tiekėjų dalyvavimas ir kvalifikaciniai reikalavimai“ su 3.1 priedeliu „Per paskutinius 5 metus patiektų prekių, susijusių su pirkimo objektu, sąrašas“ ir 3.2 priedėliu „Pažyma/ deklaracija apie patiektas prekes“;

18.1.4. 4 priedas „Nacionalinio saugumo reikalavimų atitikties deklaracija“;

18.1.5. 5 priedas „Informacija apie tiekėją (subtiekėją, subteikėją, subrangovą, kitą sutartinai veikiantį ūkio subjektą, kurio pajėgumais remiasi, gamintoją ar juos kontroliuojantį asmenį)“;

18.1.6. 6 priedas „Pasiūlymo forma“ su 6.1. priedėliu „Siūlomi techniniai parametrai“;

18.1.7. 7 priedas „Vertinimo metodika“;

18.1.8. 8 priedas „Sutarties projektas“;

18.1.9. 9 priedas „Pramoninio bendradarbiavimo sutarties forma“